ISANDA LAUAS
Tere tulemast saatesse "Isanda lauas"!
Selgi korral on mu külalisel jutustus omast elust ja sellest, mida ta teeb,
kui Jumala vägi töötab ja ilmub.
Ning saame taas teada, kui imeline Jeesus meil on.
Tere tulemast Markku Koski!
Suur aitäh!
Sina oled Pori poiss ja su särgi pealt võib lugeda "Ässad".
Ja, see on jäänud juba väikesest poisist peale
ja Jumal pole seda ära võtnud.
Kõigele lisaks oled sa ka selles linnas sündinud?
Jah, aastal 1964.
Millises peres sa sündisid?
Ütleme, et oli turvaline kodu.
Isa küll aeg ajalt napsutas, aga samas ei lõhkunud pere turvatunnet.
Ema oli see, kes oli aina 1,5 aastat noorema vennaga koos
ja õde sündis 15 aastat hiljem.
Ja see lapsepõlv oli selline spordi mõjudega.
Meil oli ühiseid tegemisi ja olemisi.
Kust sa oma elu alused said? Pühapäevakoolist või mujalt?
Ma ei käinud pühapäevakoolis,
aga mäletan, et väikese poisina käisin ühes klubis.
Seal sattus olema ka usklikke juhte, kes lugesid piiblilugusid.
See oli täitsa tavaline klubi ja mu ristitädi, kes oli usklik,
saatis mulle Kankaanpäält igasuguseid raamatuid.
Seal kirjutati Taavetist, Koljatist ja Jeesuse imetegudest.
Sealt jäi seeme sisse.
Tagantjärgi mõeldes polnud see seeme üldsegi mitte asjata.
Aga kui kasvasid ja teismeliseks said, siis jäid need seemned peitu?
Jah. Nagu meil soome poistel oli,
et kui said 10 või ka 14 aastaseks ja tegid ka sporti,
siis ikka pandi oma piire proovile.
Vahel tahtsid näpata šokolaadi ja tubakaski tuli mängu,
aga õnneks ei maitsenud see üldse.
Aga ma siiski uskusin maast madalast Jumalat.
Ema oli õpetanud õhtupalvusi ja Looja ette kummardamist.
Vahel tundus, et ma vestlen Jumalaga, aga mul polnud seda südameusku.
Kuigi sellest avalikult ei räägita, siis inimese sees on see ikka olemas.
Eks ta nii ole.
Ma läksin 17 aastasena vabatahtlikult sõjaväkke
ja juhtus nii, et Jumal sai mul kratist kinni.
Ta juhtis mind samasse tuppa ühe teise usklikuga.
See on veidi selline õrn aeg,
kus koduigatsus tuleb peale ja tunned end veidi üksikuna.
Siis hakkasingi igatsema ühe turvalisuse järele,
mistõttu lugesin Uue Testamendi läbi.
Mul oli selline otsimiste aeg.
Olin üsna lähedal, et anda oma elu Jeesusele,
aga siis tulid nooruse hulluse aastad ja teatud väikesed kordaminekud.
Mis siis järgnevate aastate jooksul juhtus?
Sain 13-14 aastaselt endale trummid, mida harjutasin suure innuga.
Remu oli mu suur iidol.
Pääsesin lausa ühte bändi mängima ja sealt kaudu isegi televiisorisse.
Pori Rock oli tol ajal kõva sõna.
Samas tuli mängu ka alkohol.
Olin vaimustuses eesolevatest üle-Soomelistest kontsertreisidest,
millega käis kaasas kõva joomine, naistega ringi ajamine jne.
Paaril suvel saime esineda isegi suurtel Jaanipäeva pidustustel,
mis ühelt poolt oli kui unistuse täitumine, aga teisalt hakkas ka hävitama elu.
On märkimisväärne, et läksid vooluga kaasa, mis viis edasi.
Jah. Kuid kui oled juba seal sügaval, püüad sealt iga hinna eest välja saada.
Mõtled, mida su sõbrad teevad.
Eks Kurat olegi see, kes toob selle välise edu
ja laseb asjadel omal moel õnnestuda.
Samas Jumal näitas, et kõik need saavutused -
- sh. ka 30 a jalgpalli mängu, mis hoidis mind füüsiliselt heas vormis -
see ometigi ei toonud hingerahu.
Ja mul tekkis hirm tuleviku ja Jumala ees. Lausa surmahirm.
Aga Jumal korraldas sulle uue olukorra, kus sa said läbi lugeda terve Piibli.
Jah. Olin senini olnud hästi aktiivne - seotud muusikaga, tegin sporti.
Polnud aega kohtamaski käia. Ehk siis ajasin taga vaid oma himusid.
Nautisin vaid juhusuhteid, omamata soovi pühenduda kellelegi.
Kuid siis siiski pühendusin 3 aastaks ühele naistuttavale,
kellega kolisime kokku. Abielluda me õnneks ei jõudnud.
Kuid siis hakkasid asjad allamäge minema ja elurõõm kadus.
Isa suri 1989 aastal vähki ja ema jäi 1997.a poolest kehast halvatuks.
Püüdsin neid muresid oma suhtega katta
ja samas nagu miski hoidis, et me ei abiellunud, kuigi soov oli.
Kuid see viimane aasta oli nii raske,
et läksin salaja Pori kristlikku raamatupoodi
ja ostsin endale Piibli. Tõin selle salaja koju.
Ja kui naine oli tööl, siis lugesin aastaga kogu Piibli läbi.
See oli selline otsimiste aeg ja Jumala armastus tõmbas enda poole.
Mu naine ei teadnud sellest midagi, kuid lõpuks Jumala armastus võitis.
Ja lõpuks jõudis kätte see päev, kui olin omadega täitsa tühi.
Mis siis juhtus?
Olin pagaritöökojas autojuht, vedades Pori kandis saiu laiali.
Naine oli mu maha jätnud ja koos temaga läks ka mööbel.
Mulle jäid vaid voodi ja stereokeskus. Lisaks veel mõned sööginõud.
Ja siis ma varisesin omadega kokku. Kõik tuli korraga.
Olin kui Peetrus oma kalavõrkudega, mida Jeesus täitis,
aga minu elus olid kõik kalad hävinud.
Ja kuigi ma uskusin natuke Jumalat, siis hakkasin kartma,
et viimsel kohtupäeval läheb mul halvasti.
Ühel päeval mõistsin, et Jeesus on mu tõeline päästja.
Et kui ma Talle oma patud tunnistan ja need hülgan,
siis saan oma elu otsast peale alata.
See juhtus nii, et olin 3-4 päeva nii kõvasti nutnud.
Ma polnud kunagi nii palju nutnud, aga kõik see tusk tuli välja.
Tulin töölt koju ja aina nutsin. Viimasel päeval, ma mäletan, ütlesin:
"Jeesus, kui sa oled olemas...
Ma usun, mida Piibel ütleb ja tahan anda oma elu üle Sulle".
Sel hetkel ei küsinud Jeesus minult:
"Markku, kui palju sa viina oled joonud või kui palju kurja teinud?
Või kui mitme naisega koos olnud?" Vaid Ta küsis:
"Kas tahad anda oma elu mulle ja järgida mind?"
Nii ma andsingi oma elu Talle.
See oli sinu tahte otsus.
Oli.
Jumal tugevdas su usku õige pea läbi haiguse?
Jah. Olin otsustanud anda oma elu Jeesusele.
Ma ei teadnud ristimisest ega muudest asjadest midagi.
Ma sain rahu ja Püha Vaim sai mind kasvatada.
Ja siiski juhtus samal aastal, kui mängisin jalgpalli, üks asi.
Kirurg Sakari Orava, kes oli usklik,
lõikas 1997 a mu paremat jalga, mis oli rebenenud 15 cm.
Kui sain usklikuks, siis rebenes ka mu teine jalg.
Seoses sellega tekkisid teatud ebaausused kindlustusasjades,
kuna valetasin kindlustusfirmale rebendi tekkepõhjuste kohta.
Olin elu jooksul õppinud valetama ega saanud sellest paugupealt lahti.
Kuid Püha Vaim juhtis mu tähelepanu sellele
ja ma tunnistasin kindlustusfirmale üles,
et olin valetanud jala rebendi tegelike põhjuste kohta.
Umbes nädal oli veel operatsioonini aega.
Ootasin seda lõikust, et see jalg saaks korda
nagu teine jalg sai 3 aastat varem.
Aga Jumal sekkus olukorda. Pori vabakoguduses oli üks vanamemm,
kes tuli minuga peale teenistust rääkima, kui jalg tulitas ja oli punane.
Ta näitas näpuga mu jalale ja küsis:
"Usud sa, et Jeesus tervendab su jala, kui selle eest praegu palvetan
ja sa ei pea minema operatsioonile?"
Mul käisid peast läbi erinevad lood, mida olin noorena kuulnud,
aga ma olin lugenud Piiblit ja teadsin, et Jeesus võib tervendada.
Sel ööl kasvasid mu jalarebendid kokku.
Järgmisel õhtul läksin ja näitasin oma jalga kirurgile.
Ta vaatas ja katsus mu jalga ning ütles:
"See jalg on täiesti terve. Pigem teeks opile minek asja halvemaks."
Sellest ajast peale pole jalaga enam mingeid probleeme.
See siis tugevdas su usku?
Jah tugevdas. Sellest hetkest tundsin, kuidas Jeesus ütles mulle
peale seda, kui olin andnud oma elu Talle, et:
"Markku, ma olen tõesti olemas." Seejärel võin öelda,
et ma pole julgenud enam kordagi valetada vähimalgi moel.
Jumala tõde on minus kasvanud algusest peale.
Sa vahetasid ametit?
Jah, vahetasin ametit paar aastat peale usule tulekut.
Ühe prohvetliku sõna järgi võttis Jumal mind pagaritöökojast ära
ja Püha Vaim juhtis mind õppima tervishoiutöötajaks - velskriks.
Olin siis 35 ja hakkasin lähenema 40-le.
See oli uus tee, mille Jumal mulle avas. Tee aitamaks inimesi.
Aga see siiski ei kestnud kaua,
kuna nägid, et Jumalal on sinu jaoks muidki plaane?
Jah. Olen võtnud eeskuju näiteks Pauluse kirjast Galaatlastele,
et ta pole saanud evangeeliumi mitte inimestelt;
mitte liha ja veri pole seda rääkinud,
vaid Jeesus ise õpetas talle seda evangeeliumit.
Inimesed arvavad, et evangelistiks saab koolide ja kursuste kaudu.
Needki on head. Aga alati see nii ei lähe!
Mind kutsus Jumal evangelistiks sohva pealt, tehes seda 1,5 a tagasi.
Olin olnud tervishoiutöötaja 6 aastat.
Olen töötanud mitme eri vanuses rühma inimestega.
Lapsed, noored, vaimuhaiglas, vanglas koos vangidega.
Kui ma olin läbi käinud kõik need inimrühmad, ütles Jumal mulle,
et nüüd sa tunned kõiki inimesi. Nüüd ma eraldan su evangelistiks.
Kuna evangelist kohtub inimestega.
Tööst inimestega, ka vaimuhaigetega, on mulle palju kasu olnud.
Sest alati, kui inimesed tulid mu juurde, oli neil mingi probleem.
Kas siis haigus, majanduslik, inimsuhted jne,
ja ma aitasin neil asju lahendada. Ka paberimajanduses.
Kas sulle meenub su tööst mõni eriline juhtum?
Olin tööl ühes hooldekodus Helsingi lähedal
ja seal tuli ette mitmeid erinevaid olukordi.
Nii näiteks oli ka elukaotus üks kord väga lähedal.
Mind taheti tulistada 1 meetri kauguselt. See polnud selle hooldekodu asukas,
aga sama taustaga, kes oli tulnud sinna territooriumile.
Siin tuli usaldada ainult Jeesuse nime ja need polnud mingid mänguolukorrad.
Peab lootma nii Jeesusele kui kasutama ka ametialaseid oskusi.
Püha Vaim aitab loomulikult ka, aga kasutama peab kõiki aspekte.
Tean, et oled olnud viimased kaks talve Tenerifel.
Kust see kutsumine tuli?
See on osa Jumala imelisest juhtimisest.
Kui ma märtsis 2000 a ütlesin Jumalale, et siin on mu elu,
siis tulid Jumala plaanid minu ellu
See oli umbes 2,5 aastat tagasi. Kalevi Lehtinen elas veel.
Nime poolest üks kuulsamaid Soome evangeliste.
Kalevi Lehtinen oli pidamas Poris telgikoosolekuid
ja mina olin seal väljaspool kuulamas.
Ja siis Püha Vaim hakkas mulle rääkima, et mine Tenerifele.
3 kuuks Playa de la Americale teenima Skandinaavia turistide kirikusse.
See mõte jäi mulle kõlama ega kadunud kuhugi.
2005 a õppisin lähihooldajaks ja 2007 a käisin Tenerifel omal käel.
Aga see käik polnud lihtsalt niisama. Jumal õpetas mulle teid ja radu.
Ja ma õppisin ära kogu küla. Nüüd ma teadsin, kus kirik on.
Püha Vaim aga muudki rääkis mu sees 4-5 kuud ega jätnud järgi.
Nii et lõpuks läksin sinna kirikusse.
Rääkisin seal Pori murdes,
sest kui Jumal kutsub, peab olema selline nagu oled.
Seal siis rääkisin ühele vanale mehele
oma mõttest tulla sinna teenima 3 kuuks.
Tema rääkis seda kiriku juhatajale,
kes oli vedanud seda vaimulikku tööd mõne aasta ja vastutas selle eest.
Rääkisin sellele mehele, kuidas Püha Vaim oli mulle öelnud
tulla sinna kirikusse evangelistiks 3 kuuks.
Mehel läksid silmad suureks. Ütles, et räägin Jumalalt saadud sõnu!
Ma ütlesin, et rääkisin vaid oma mõttest.
Tema aga ütles, et on palvetanud juba aasta algusest,
et sinna saadetaks metodisti kirikust keegi.
Olin metodisti kirikus aastast 2005. Enne seda olin vabakirikus 5 aastat.
Unes kalastasin.
Jumal lasi panna õnged metodisti kirikusse.
Ehk siis Jumal viis mu metodisti kirikusse.
See mees oli palvetanud,
et Jumal saadaks metodisti kirikust evangelisti ja jutlustaja.
See oli Ühine Kristlik Skandinaavia Turistide Kirik.
Oli detsembrikuu. Aeg oli lõppemas ja ma läksin siis kuulutama.
Mees ütles mulle tere tulemast ja et Jumal on mind sinna saatnud.
Minagi tajusin nii. Ühtlasi aga teatasin,
et mu tööleping kehtib veel järgmise aastani.
Kui selle töölepingu sõlmisin, ütles Püha Vaim mulle,
et 2011 a on töö lõpp ja mitte päevagi rohkem.
See mees oli palvetanud, et just sellest päevast
hakkab lugema see 3 kuu aeg. Kõik oli juba ette valmistatud.
See on teistmoodi keskkond kui see, millega Soomes olid harjunud.
Seal on palju turiste üle Euroopa, aga ka palju teisi erisuguseid inimesi.
Jah. Jumal tegigi nii, et ma sain evangelistiks kirikusse.
See on olnud mu südamel kuulutada soome turistidele
igal pühapäeval evangeeliumit - rõõmusõnumit Jeesusest
Aga sellest mulle ei piisanud selle töö kõrval,
et ma teen 2-3 päeva nädalas seda tööd. Mul on rahutud jalad.
Jumal näitas, et mu tööpõld saab olema ka tänaval.
Seal on üle maailma narkokaupmehi, prostituuute jne.
See on selline turismikeskus.
Päeval on seal ilus ja ka maastik on ilus. Nagu sa isegi oled käinud.
Aga kui pimedaks läheb, siis nagu piibelgi ütleb,
tulevad pimeduse jõud tänavale.
Seal on müügil igasuguseid kellasid või mida iganes seal ka ei müüda.
Seal on tumedad mehed ja samas ka Bulgaariast või mujalt naised.
Eelmisel aastal avas Jumal omal moel senegallaste südamed.
Kirik oli 5 aastat palvetanud, et Jumal saadaks sellise evangelisti,
kes võtaks sihile senegallased. Kellamüüjad, prillimüüjad jne.
Paljud neist müüvad öösel ka narkootikume.
Nendest mitmed said usklikeks ja püsisid usus.
Kui ma sel aastal sinna läksin ja küsiti, kuidas ma sinna sain,
siis selgitasin, et Jumal viib meid omamoodi ikka sügavamale.
Mul on näide suusamäe hüppajast. Et millal julged mäest alla hüpata.
Väike poiss on hüpanud sellisest mäest,
siis 10 meetri, 30 meetri, 60 meetri, siis 120 meetri mäele.
Ja nad ei ei pane tähele seda vahet.
Nii on ka Jumalaga, kes viib sind aina sügavamale.
Nüüd viis ta mind kuritegeliku maailma sügavustesse.
Või nagu Piiblis öeldakse - otse Saatana sünagoogi.
Sinna ei saa minna, kui Püha Vaim ei saada.
Leidsin seal bulgaarlasi. Noori tüdrukuid ja röövlitest noormehi.
Kui ma sel aastal läksin,
siis Püha Vaim käskis mul 3 kuud enne valmistuda.
Sealt tuleb midagi uut. Ei tea, mis juhtub,
aga läksin täitsa tühjade kätega. Sa ise ei korralda neid asju.
Üks juhis, mille sain, oli võtta kaasa bulgaariakeelne Piibel.
Olin seal olnud mõne õhtu,
kui ühe seksibaari ees oli üks bulgaaria naine.
Püha Vaim käskis mul minna ühest paigast mööda
ja seal tuli üks naine ennast müüma, vedades mind vägisi seksibaari.
Siis pidin ütlema "Ära puutu", sest meil on selline liha.
Ja siis tuli Pühalt Vaimult üks sähvatus -
sul on bulgaariakeelne Piibel, nüüd sa tead.
Sellest hakkas tulema öösiti tüdrukuid.
Palusin luba palvetada tänaval nende eest.
See jutt levis ja mina ei tundnud neid. Aga nemad nagu tundsid mind.
Mina sain neile jagada Piibleid, mida Soomest veel juurde saadeti.
Neid tuli üle kogu Soome, kuna inimesed kogesid Püha Vaimu õhutust
saata Tenerifele bulgaariakeelseid Piibleid.
Sain lõbumajas õpetada Piiblit! See on imeline, kui see lahti läks.
Uskumatu! Aga ilma Jumala juhtimiseta on raske seda tööd teha.
Minult on küsitud, et kuidas ma kuulen Püha Vaimu häält.
Ma ütlen, et see on sama nagu Apostlite tegude raamatus.
Kui me alandume ja oleme Jumala teenistuses.
Kui anname endid Jumala kätesse, siis saavad kõik ülesanded tehtud.
Tehkem seda, mida Jumal annab, sest Temal ei ole piire.
Olen nüüdki märganud, et siin on 6000-7000 km teha seda tööd seal.
Vahel öeldakse, et oo, pääsed soojale maale tööd tegema.
Aga see kaotab tähenduse. Kuna sa teed just seda tööd.
Ja selliseid prostituute ei saagi kellelegi teisele anda.
Pean ka endast rääkima, kui mul olid kunagi need hullud aastad
ja rocknrolli seas tehti ka muid asju. Sai ju isegi kasutatud neid tasulisi naisi.
Jumal on mind töödelnud ja nüüd, 13 aastat hiljem,
julgeb Ta mind saata jagama evangeeliumi neile naistele.
Ja ka neile vargapoistele.
See lähtub kaastundest ja armastusest,
mitte enam himudest, sest Jumal on need ära võtnud.
Kui naine on raha teenimise peal väljas,
siis mis juhtub tema elus, kui räägid talle Jeesusest?
Ma pean täielikult usaldama Püha Vaimu väge.
Kui ma täie tõsidusega nimetan Jeesuse nime...
Mul pole nii hea inglise keelgi, et mingit mesijuttu ajada.
Ehk nagu Pauluski ütles: ta ei räägi lihalikke sõnu.
Seetõttu loodan oma lihtsale inglise keelele,
milles evangeeliumit kuulutan ja inimestega igapäevaselt suhtlen.
Aga ainuüksi jutust, mis neist kui noolena läbi läheb,
inimesed veel ei muutu.
Kui ma aga jagan Piibleid ja nad hakkavad neid lugema,
siis juba mõne nädalaga toimuvad muutused.
Üks tüdruk luges esimese õhtuga 100 lehekülge läbi.
Ta pole kunagi Piiblit lugenud,
sest Bulgaarias saavad ainult preestrid Piiblit lugeda.
See on ortodoksne maa oma kultuuritaustaga.
Aga kui nad ise loevad, siis nad hakkavad muutuma ja tulevad ütlevad:
"Lugesin Piiblit ja tean, et olen Jumala ees eksinud.
Tahan neist halbadest tegudest lahti saada."
Novembris lähen sinna tagasi. Ja mitte enam kolmeks v. viieks kuuks.
Nüüd ma näen, mis on toimunud ja mitmed on lahti saanud.
Markku, meil oleks veel paljugi huvitavat rääkida,
aga aeg hakkab otsa saama, mistõttu jaga veel vaatajatega,
mida Püha Vaim su südamele on pannud.
Tahaksin jagada Jesaja 55:9, kus Jumal ütleb,
et nii palju, kui taevas on maast kõrgemal,
nii kõrgel on ka Tema teed ja mõtted meie teedest ja mõtetest.
Et ei tehtaks piiranguid, vaid antaks uuesti ja uuesti Talle oma tühjad käed.
Tehkem seda, mida Jumal annab teha ja kuidas Püha Vaim juhib.
Me jutlustame andes. Jeesus ütles:
"Tulge mu juurde kõik, kes olete vaevatud ja mina annan teile hingamise."
Selle läbi see hingamine säilib ja pole mingeid inimlikke ponnistusi,
vaid olge sellised, nagu te olete!
Mul on endiselt see ÄSSAD särk seljas,
aga Jumal ütles, et jää selliseks, nagu sa oled.
Olen kohanud palju inimesi nii spordi kui muusika alalt,
kes olid endises elus mu sõbrad ja kelle Jumal nüüd tagasi toob.
Nii et olgem sellised, nagu igapäevaselt oleme.
Aitäh, Markku, et räägid avalikult kõigest sellest, mis su elus on toimunud.
On näha, et oled pühendanud end täielikult Jumala teenimisele
ja loodad sellele, et Ta juhib ja kasutab sind.
Tähtis on anda end Jumalale.
Tänu Jumalale!
Et Jumal kasutaks sind kõigis evangeeliumi ülesannetes võimsalt,
olgu siis kodumaal või välismaal.
Aitäh!
Tõlge: Raul Jürimaa